Document ID: /roh_data/filtered/fineweb-2-filterrobots_roh.jsonl.gz/23733

Cumbat cuminaivel
- Sonda, 18.4.2015, 8:36
L'Italia ed ils Stadis Unids vulan en l'avegnir far communablamain frunt al privel da terror en la Libia ed a la crisa da fugitivs en la Mar mediterrana. Quai han punctuà il president american Barack Obama ed il schef da la regenza taliana Matteo Renzi ad in inscunter en la Chas'alva a Washington.
Els na vegnian betg a pudair schliar il problem cun intginas attatgas cun dronas u operaziuns militaras ha declerà Obama. La finala possian be ils chaus dals pievels en il stadi nord-african procurar per la pasch. Tenor Renzi derivan il mument passa 90% dals fugitivs africans da la Libia.
RR novitads 08:30